[pic] | KOMISIJA EVROPSKIH SKUPNOSTI |

Bruselj, 23.3.2007

COM(2007) 152 konč.

2004/0154 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča, ki ga je Svet sprejel v zvezi s sprejetjem Uredbe Evropskega parlamenta in Sveta o določitvi splošnih pravil za dodelitev finančne pomoči Skupnosti na področju vseevropskih prometnih in energetskih omrežij

2004/0154 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča, ki ga je Svet sprejel v zvezi s sprejetjem Uredbe Evropskega parlamenta in Sveta o določitvi splošnih pravil za dodelitev finančne pomoči Skupnosti na področju vseevropskih prometnih in energetskih omrežij

1. OZADJE

Datum predložitve predloga EP in Svetu (COM(2004) 475 – 2004/0154 (COD)): | 14.7.2004 |

Datum mnenja Evropskega ekonomsko-socialnega odbora: | 10.3.2005 |

Datum mnenja Evropskega parlamenta, prva obravnava: | 26.10.2005 |

Datum predložitve spremenjenega predloga Komisije EP in Svetu (COM(2006) 245 – 2004/0145 (COD)): | 24.5.2006 |

Datum sprejetja skupnega stališča: | 22.3.2007 |

2. CILJ PREDLOGA KOMISIJE

Komisija je 14. julija 2004 sprejela predlog Uredbe Evropskega parlamenta in Sveta o določitvi splošnih pravil za dodelitev finančne pomoči Skupnosti na področju vseevropskih prometnih in energetskih omrežij, ki bi nadomestila Uredbo Sveta (ES) št. 2236/95.

Namen Uredbe je določiti pogoje in postopke za dodelitev pomoči Skupnosti za projekte skupnega interesa na področju vseevropskih prometnih in energetskih omrežij na podlagi člena 155(1) Pogodbe.

Prvotni predlog Komisije je bil spremenjen 24. maja 2006 zlasti zaradi upoštevanja medinstitucionalnega sporazuma o finančnem okviru Skupnosti za obdobje 2007–2013, sklenjenega aprila 2006.

Proračunska sredstva, ki so določena v začetnem predlogu Komisije, občutno presegajo zneske, določene s finančnim okvirom 2007–2013, tako za prometno kot za energetsko omrežje. Revizija začetnega predloga „Uredbe TEN“ zato izhaja iz potrebe po prilagoditvi Uredbe proračunskim sredstvom, ki so bila potrjena aprila 2006.

Sredstva, določena s finančnim okvirom, pomenijo le 40 % prvotno predlaganega zneska za prometni sektor in 45 % predlaganega zneska za energetski sektor. Zato je treba prilagoditi postopke za odobritev pomoči (zlasti postopke za izbiro projektov in stopenj pomoči).

Poleg tega je bil v revidiranem predlogu upoštevan del sprememb, ki jih je predlagal Evropski parlament ob prvi obravnavi. Predlog prav tako vsebuje številne izboljšave besedila.

3. PRIPOMBE NA SKUPNO STALIŠČE

Svet je skupno stališče sprejel s kvalificirano večino 22.3.2007. To besedilo ne odraža samo stališča Sveta, temveč tudi sporazum, dosežen med tremi institucijami po pogajanjih, ki so potekala od septembra do novembra 2006. Predsednik Odbora Evropskega parlamenta za proračun in poročevalec o tem predlogu sta v pismu predsedstvu Sveta navedla, da bi Odboru za proračun in na plenarnem zasedanju priporočila, naj se skupno stališče v drugi obravnavi Parlamenta odobri brez sprememb, če bo Svet sprejel nespremenjeno kompromisno besedilo.

Skupno stališče uvaja številne spremembe predloga Komisije; najpomembnejše so navedene spodaj:

– Člen 2, člen 6 in priloga uvajajo dve novi obliki dodelitve pomoči Skupnosti za javno-zasebne partnerske projekte na področju prometa. Pripravljeni so bili v tesnem sodelovanju s Komisijo in EIB, obe ustanovi pa jih tudi podpirata.

– Člen 5 o izbiri projektov je bil spremenjen zaradi čim večje skladnosti z obstoječimi smernicami na področju prometa in energetike ter zaradi upoštevanja mnenj Sveta in EP. Te spremembe so za Komisijo sprejemljive.

– Člen 6 je ostal pretežno nespremenjen, samo predlagane stopnje pomoči za prednostne projekte celinskih plovnih poti in s področja energije niso bile sprejete. Komisija obžaluje, da predlagane stopnje niso bile v celoti potrjene, vendar sprejema kompromis.

– Člen 7(1) o nekumulaciji finančne pomoči Skupnosti je bil črtan. Čeprav bi bila Komisija bolj naklonjena ohranitvi tega odstavka, pa hkrati meni, da to ne bo vplivalo na načelo nekumulacije.

Komisija je pripravila izjavo o tem vprašanju, ki je priložena zapisniku decembrskega zasedanja Sveta za promet, telekomunikacije in energijo (glej priloženo izjavo).

– Člen 8 je bil deloma spremenjen zaradi jasne navedbe, da delovni programi zgolj uporabljajo merila, določena v odločbah o smernicah in uredbi o vseevropskih prometnih in energetskih omrežjih, in da njihov namen ni dopolnjevanje, spreminjanje ali krajšanje nebistvenih elementov osnovnega akta. Komisija podpira spremembe.

– Člen 9 je bil spremenjen zaradi zagotovitve posvetovanja z regulativnim odborom glede odločitve Komisije o višini finančne pomoči, ki bi bila odobrena za izbrane projekte ali dele projektov. Komisija lahko sprejme to posvetovanje.

– Člen 15 o odboru, s katerim mora biti opravljeno posvetovanje glede nekaterih odločitev Komisije – na primer glede delovnega programa – je bil spremenjen tako, da ne gre več za posvetovalni, ampak za regulativni odbor. Komisija lahko sprejme regulativni odbor, kot je to storila pri Uredbi 2236/95.

4. SKLEP

Komisija priznava, da skupno stališče Sveta ne spreminja niti ciljev niti smisla predloga, zato ga lahko podpre. Pozdravlja dejstvo, da skupno stališče odraža stanje medinstitucionalnih pogajanj, ki bo omogočilo sprejetje tega predloga na drugi obravnavi.

Priloga: izjava o nekumulaciji

Izjava Komisije o nekumulaciji:

„Komisija se je nenehno ukvarjala z vprašanjem kumulacije sredstev Skupnosti iz različnih finančnih virov za isti projekt. Računsko sodišče je to vprašanje izpostavilo v poročilih o izvajanju vseevropskih omrežij s strani Komisije.

V okviru operativnih programov, ki prejemajo finančno pomoč iz strukturnih skladov in/ali kohezijskega sklada, finančni instrumenti Skupnosti, ki niso del teh skladov, ne morejo nadomestiti zahtevanega nacionalnega sofinanciranja.

Izdatki v okviru projekta, ki je del operativnega programa, ki prejema finančno pomoč iz strukturnih skladov in/ali kohezijskega sklada, niso upravičeni do drugih sredstev Skupnosti. Iz tega sledi, da so izdatki, npr. za opremo ERTMS ali elektrifikacijo železniške proge, ki ne prejemajo finančne pomoči iz strukturnih skladov in/ali kohezijskega sklada lahko upravičeni do sredstev TEN. Dejansko izgradnjo železniške proge bi lahko financiral ESRR ali Kohezijski sklad.

Projekti bi se lahko razdelili tudi na geografske enote, ki bi se sofinancirale iz ESRR/kohezija ali s sredstvi TEN.

Pri dodeljevanju subvencij TEN bo Komisija zato preverila, ali projekti že prejemajo sredstva iz strukturnih skladov ali kohezijskega sklada.

Komisija bo po posvetovanju z Računskim sodiščem za države članice objavila tudi smernice o tem, kako združiti različne instrumente financiranja.“